Բոգդան Միլիչ

Բոգդան Միլիչ (, ), չեռնոգորացի ֆուտբոլիստ, որը հանդես է գալիս որպես հարձակվող, «Իսկրա» (Դանիլովգրադ) ակումբի խաղացող։

Կարիերա

Ակումբային 
Ֆուտբոլ խաղալ սկսել է Պոդգորիցայի «Մլադոստ» ակումբի ֆուտբոլային դպրոցում։ Իր առաջին պրոֆեսիոնալ պայմանագիրն ստորագրել է 17 տարեկանում «Բուդուչնոստի» հետ, որը նույնպես ներկայացնում է Պոդգորիցան։ Առաջին մրցաշրջանում նա շատ հազվադեպ է խաղացել և հիմնականում եղել է պահեստայինների կազմում։ Հաջորդ տարի Բոգդանն ավելի շատ խաղաժամանակ է ստացել, իսկ մրցաշրջանի ավարտին թիմը գրավել է երկրորդ տեղը Առաջին լիգայում, ինչը նրանց թույլ է տվել մասնակցել ՈՒԵՖԱ-ի գավաթի խաղարկության որակավորման փուլին։ 2007/08 մրցաշրջանում նույնպես կանոնավորապես ընդգրկվել է հիմնական կազմում։ Թիմի համար անցկացրած 26 խաղում նա խփել է 9 գոլ, իսկ «Բուդուչնոստը» դարձել է Չեռնոգորիայի չեմպիոն։

Հաջորդ մրցաշրջանի սկզբում Միլիչը տեղափոխվել է Նիդերլանդների առաջնություն՝ պայմանագիր կնքելով Հաագայի ԱԴՈ-ի Դեն Հաագի հետ։ Նոր ակումբի կազմում իր առաջին հանդիպումն անցկացրել է 2008 թվականի օգոստոսի 31-ին՝ Ռոտերդամի «Սպարտայի» հետ արտագնա խաղի 81-րդ րոպեին փոխարինելով Լերոյ Ռեսոդիհարդյոյին։ Գրեթե մեկ տարի անց՝ 2009-ի օգոստոսի 22-ին կայացած «Վիտեսի» դեմ խաղի 18-րդ րոպեին Միլիչը խփել է իր առաջին գոլը Նիդերլանդներում։

2010 թվականի հունիսին մեկնել է դիտումների Սամարայի «Կռիլյա Սովետով» ակումբում, որի հետ էլ արդյունքում կնքել է երեք տարվա պայմանագիր։ Հուլիսին փոխվել է թիմի գլխավոր մարզչին. Յուրի Գազզաևի փոխարեն ակումբը գլխավորել է Ալեքսանդր Տարխանովը։ Միլիչը տեղ չի ունեցել նրա խաղային սխեմայի մեջ։ Օգոստոսի վերջին Միլիչի հետ պայմանագիրը խզվել է, և նա դարձել է ազատ գործակալ։ Դրանից հետո նա տեղափոխվել է չեխական «Վիկտորիա» (Պլզեն), որի կազմում անցկացրել է ընդամենը երկու հանդիպում՝ մասնակցելով «Օպավայի» դեմ խաղին գավաթի խաղարկությունում, և «Բոհեմիանս 1905» ակումբի դեմ խաղին առաջնությունում։

2011 թվականի ձմռանը նա վերադարձել է Ռուսաստան՝ մեկուկես տարվա պայմանագիր կնքելով «Սպարտակ Նալչիկի» հետ։ 2011 թվականի մարտի 12-ին կատարել է նորամուտը Ռուսաստանի առաջնությունում` մասնակցելով «Կռիլյա Սովետով» ակումբի դեմ խաղին։ Բոգդանը խաղադաշտ է դուրս եկել թիմի մեկնարկային կազմում և 83-րդ րոպեին տեղը զիջել է Իգոր Պորտնյագինին։ 2011 թվականի մայիսի 2-ին Բոգդանն իր առաջին գոլը խփեց Ռուսաստանի առաջնությունում Մոսկվայի «Դինամոյի» դեմ խաղում։ Կաբարդա-Բալկարիայի մայրաքաղաքի ակումբի կազմում անցկացնելով 15 հանդիպում, խփելով երկու գոլ և այդպես էլ մշտական տեղ չունենալով առաջին թիմում՝ 2011 թվականի դեկտեմբերին Բոգդանը հեռացել է ակումբից։

Դրանից հետո Բոգդան Միլիչը հանդես է եկել հարավկորեական «Կվանջուի» և «Սուվոնի» կազմում, իսկ 2014 թվականի փետրվարին տեղափոխվել է «Ռուդար» ակումբ։ Թիմի կազմում նորամուտը նշել է փետրվարի 25-ին՝ դուրս գալով փոխարինման «Գրբալի» դեմ խաղում և միանգամից աչքի ընկնելով խփած գոլով։

Ազգային հավաքականում 
Հանդես է եկել Չեռնոգորիայի երիտասարդական հավաքականում, որի կազմում անցկացրել է յոթ հանդիպում՝ երկու անգամ գրավելով մրցակիցների դարպասը։

Ձեռքբերումներ 
 Չեռնոգորիայի չեմպիոն – 2007/08
 Չեռնոգորիայի առաջնության արծաթե մեդալակիր – 2006/07

Ծանոթագրություններ

Արտաքին հղումներ 
  (2011 թվականից)
 
 Ֆուտբոլիստի էջը  Газета.Ru կայքում

Չեռնոգորացի ֆուտբոլիստներ
Ֆուտբոլի հարձակվողներ
Ռուսաստանի Պրեմիեր Լիգայի խաղացողներ